JAKOBSHAVN DISTRIKT 197 



ligger mellem Fjældene kort Syd for Kolonien. Den nyeste, nu benyttede, ligger 

 i Nærheden af Igdlumiut Bakken, ca. 10 Minutters Gang fra Kolonien. 



Skolen, opført 1905, er en Bindingsværksbygning med Træbeklædning og 

 Spaantag og har to Klasseværelser med tidssvarende Inventar. 



Præsteboligen, opfort 1848, er en to-Etages, spaantækt Stokværksbygning 

 med Bislag og Karnap, og indeholdt oprindelig to Beboelseslejligheder og Semi- 

 narieskolestue. Den er 11 m lang og 9 m bred. Da den nordre Ende hviler paa 

 Blaaler, er det næsten umuligt at hindre Grunden i at skride og blive utæt. 



Lægeboligen, opfort 1866, er en Stokværksbygning med Bislag og Spaan- 

 tag, 12 m lang og 8,75 m bred. Paa Loftet er indrettet Apothek. 



Bestyrerboligen, opført 1767, er en Bygning af Stokværk med korslagte 

 Hjørner, Bislag, Spaantag med lille Kvistudbygning. Den er ca. 14 m lang og ca. 

 9 m bred, har 5 Værelser og er trods sin Ælde den luneste Vaaning i Kolonien. 

 Dens nordvestlige Stue har tidligere været Butik. (Fig. 7). 



Til disse tre Boliger hører hegnede Haver. I Bestyrerboligens er et Drivhus. 



Assistentboligen, rimeligvis et ældre Hus, opført paa sit nuværende Sted 

 ca. 1788, er af Størrelse og Type som Bestyrerboligen, men i betydelig daarligere 

 Stand. Den indeholder Køkken og 4 Værelser, hvoraf Assistenten bebor de to. De 

 to andre samt Loftet, hvor der indtil 1903 var Butik, benyttes til Oplagsrum. 



Kateketboligen er et grønlandskHus af Type IV; Kateketelevhuset og Mand- 

 skabshuset af Type III. 



Sygehuset, opført 1904, er ganske som Godthaabs. Det indeholder Ventevæ- 

 relse, Operationsstue, Sygeplejerskeværelse, Køkken og to 3-Sengs Sygestuer; 

 desforuden findes paa Loftet en større Stue, hvor 4 à 5 Patienter kan anbringes. 



Butikken, opført 1903, er en 12 m lang og 6,75 m bred Bindingsværksbygning 

 med Spaantag, rummelig og fuldtud tidssvarende. 



Fiskepakhuset opført 1919 (Fig. 8). 



Krudthuset, isoleret ved Nordsiden af Havnens indre Del, opført 1873, er 

 af Tørv og Sten ca. 3 X 2,75 m. 



Tranbrænderiet bestaar af et 13,33 m langt og 10 m bredt Spæk- eller Tranhus, 

 opført 1857, ombygget 1912, af Bindingsværk med Spaantag, en mindre Bindings- 

 værksbygning med to Klarekasser og udenfor denne i det fri 3 Trankedler med 

 Fyr og Skorsten samt flere Leverbeholdere. 



De øvrige Bygninger er af Bindingsværk med Bræddebeklædning, tækket 

 dels med Spaan, dels med Brædder. De i »Leverbugten« liggende Spækhuse er 

 meget brøstfældige. 



Butik og Sygehus er graamalede, Præstebolig, Skole og Værksted rødmalede, 

 de øvrige Bygninger sorttjærede. Fra Bestyrerboligen er der 1903 ført Telefon 

 over Fjeldet og gennem Søndre Dal til Præste- og Lægebolig. Her er ligeledes 

 i de seneste Aar anlagt Vej. 



Historie. Jakobshavn -Landet har været beboet længe før Kolonisationens 

 Tid; Bebyggelsens Oprindelse ligger saa langt tilbage, at den ikke lader sig fast- 

 slaa med nogen Sikkerhed. 



